Man op gim se dak wil glo selfmoord pleeg(Argieffoto) Tshwane se nooddienste het Sondagmiddag gereageer op inligting van ŉ man bo-op ŉ dak in Pretoria, wat dreig om selfmoord te pleeg. Volgens Charles Masondo, woordvoerder van die nooddienste, was die man teen 16:30 steeds op die dak van die Virgin Active-gimnasium op die hoek van Robert Sobukwe -en Greef-straat. Die gimnasium is in die Sunnyside-winkelsentrum geleë. Die man was ten tye van publikasie kaal en het gedreig om homself met ŉ glas bottel dood te steek indien enigiemand naby hom kom. Die man is vermoedelik onder die invloed van dwelms. Die polisie en die selfdood-onderhandelingspan was teen 17:00 nog onderweg na die toneel. Maroela Media sal meer inligting plaas soos dit bekend word.